CELEX: 32011R0665
Language: da
Date: 2011-07-11 00:00:00
Title: Kommissionens forordning (EU) nr. 665/2011 af 11. juli 2011 om henholdsvis godkendelse og afvisning af visse sundhedsanprisninger af fødevarer, der henviser til en reduceret risiko for sygdom  EØS-relevant tekst

12.7.2011   
            
            
               DA
            
            
               Den Europæiske Unions Tidende
            
            
               L 182/5
            
         KOMMISSIONENS FORORDNING (EU) Nr. 665/2011
   af 11. juli 2011
   om henholdsvis godkendelse og afvisning af visse sundhedsanprisninger af fødevarer, der henviser til en reduceret risiko for sygdom
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings-og sundhedsanprisninger af fødevarer (1), særlig artikel 17, stk. 3, og
   ud fra følgende betragtninger:
   
               (1)
            
            
               I henhold til forordning (EF) nr. 1924/2006 er sundhedsanprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger.
            
         
               (2)
            
            
               Forordning (EF) nr. 1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlemsstats nationale kompetente myndighed. Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (EFSA), i det følgende benævnt »autoriteten«.
            
         
               (3)
            
            
               Efter at have modtaget en ansøgning skal autoriteten straks underrette de øvrige medlemsstater og Kommissionen herom og desuden afgive udtalelse om den pågældende sundhedsanprisning.
            
         
               (4)
            
            
               Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse.
            
         
               (5)
            
            
               De tre udtalelser, der henvises til i denne forordning, vedrører ansøgninger om anprisninger af en reduceret risiko for sygdom, som omhandlet i artikel 14, stk. 1, litra a), i forordning (EF) nr. 1924/2006.
            
         
               (6)
            
            
               Som opfølgning på en ansøgning, som Wrigley GmbH indgav i henhold til artikel 14, stk. 1, litra a), i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af sukkerfrit tyggegummi og reduceret demineralisering af tænder (spørgsmål nr. EFSA-Q-2010-00119) (2). Den af ansøgeren foreslåede anprisning havde følgende ordlyd: »Tygning af sukkerfrit tyggegummi remineraliserer tandemaljen, hvilket mindsker risikoen for karies«.
            
         
               (7)
            
            
               På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 1. oktober 2010, at der var fastslået en årsagssammenhæng mellem forbrug af sukkerfrit tyggegummi og den anpriste virkning. En sundhedsanprisning, der er i overensstemmelse med denne konklusion, bør følgelig anses for at opfylde kravene i forordning (EF) nr. 1924/2006 og bør optages på EU-listen over tilladte anprisninger.
            
         
               (8)
            
            
               Som opfølgning på en ansøgning, som Wrigley GmbH indgav i henhold til artikel 14, stk. 1, litra a), i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af sukkerfrit tyggegummi og neutralisering af plaksyrer, hvilket reducerer risikoen for karies (spørgsmål nr. EFSA-Q-2010-00120) (3). Den af ansøgeren foreslåede anprisning havde følgende ordlyd: »Tygning af sukkerfrit tyggegummi neutraliserer plaksyrer, hvilket mindsker risikoen for karies«.
            
         
               (9)
            
            
               På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 1. oktober 2010, at der var fastslået en årsagssammenhæng mellem forbrug af sukkerfrit tyggegummi og den anpriste virkning. En sundhedsanprisning, der er i overensstemmelse med denne konklusion, bør følgelig anses for at opfylde kravene i forordning (EF) nr. 1924/2006 og bør optages på EU-listen over tilladte anprisninger.
            
         
               (10)
            
            
               Artikel 16, stk. 4, i forordning (EF) nr. 1924/2006 foreskriver, at en positiv udtalelse, hvorefter en sundhedsanprisning kan godkendes, skal indeholde bestemte oplysninger. Disse oplysninger bør således angives i bilag I til nærværende forordning for de anprisninger, der godkendes, og de bør alt efter tilfældet omfatte en ændret formulering af anprisningerne, særlige betingelser for anvendelsen af anprisningerne og, hvor det er relevant, betingelser eller begrænsninger for anvendelsen af fødevaren og/eller supplerende erklæringer eller advarsler, i overensstemmelse med forordning (EF) nr. 1924/2006 og i tråd med autoritetens udtalelser.
            
         
               (11)
            
            
               Et af målene med forordning (EF) nr. 1924/2006 er at sikre, at sundhedsanprisninger er sandfærdige, klare, pålidelige og anvendelige for forbrugeren, og i den forbindelse at formuleringen og præsentationen af sundhedsanprisninger tages i betragtning. Anprisninger, der i kraft af deres formulering har samme betydning for forbrugerne som en godkendt sundhedsanprisning, idet de viser den samme sammenhæng mellem en fødevarekategori, en fødevare eller en af dens bestanddele og sundhed, bør derfor også være omfattet af de samme anvendelsesbetingelser, jf. bilag I.
            
         
               (12)
            
            
               Som opfølgning på en ansøgning, som GP International Holding B.V. indgav i henhold til artikel 14, stk. 1, litra a), i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af OPC Plus på reduktion af risikoen for kronisk venøs insufficiens (spørgsmål nr. EFSA-Q-2009-00751) (4). Den af ansøgeren foreslåede anprisning havde følgende ordlyd: »OPC Plus har vist sig at øge mikrocirkulationen og kan derfor reducere risikoen for kronisk venøs insufficiens«.
            
         
               (13)
            
            
               På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 7. september 2010, at der ikke var fastslået en årsagssammenhæng mellem forbrug af OPC Plus og den anpriste virkning. Eftersom anprisningen ikke opfylder kravene i forordning (EF) nr. 1924/2006, bør den ikke godkendes.
            
         
               (14)
            
            
               De bemærkninger fra ansøgerne og medlemmer af offentligheden, som Kommissionen har modtaget i overensstemmelse med artikel 16, stk. 6, i forordning (EF) nr. 1924/2006, er taget i betragtning ved fastsættelsen af foranstaltningerne i nærværende forordning.
            
         
               (15)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   1.   Fødevarer på EU-markedet kan gøres til genstand for sundhedsanprisningerne i bilag I i overensstemmelse med de i samme bilag fastsatte betingelser.
   2.   De i stk. 1 omhandlede sundhedsanprisninger optages på en EU-liste over tilladte anprisninger, jf. artikel 14, stk. 1, i forordning (EF) nr. 1924/2006.
   Artikel 2
   De i bilag II til nærværende forordning angivne sundhedsanprisninger optages ikke på den i artikel 14, stk. 1, i forordning (EF) nr. 1924/2006 omhandlede EU-liste over tilladte anprisninger.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 404 af 30.12.2006, s. 9.
   
      (2)  EFSA Journal 2010, 8(10):1775.
   
      (3)  EFSA Journal 2010, 8(10):1776.
   
      (4)  EFSA Journal 2010; 8(7):1691.
   
      BILAG I
      
         TILLADTE SUNDHEDSANPRISNINGER
      
      
                  Ansøgning — relevante bestemmelser i forordning (EF) nr. 1924/2006
               
               
                  Ansøger — adresse
               
               
                  Næringsstof, andet stof, fødevare eller fødevare-kategori
               
               
                  Anprisning
               
               
                  Betingelser for anvendelsen af anprisningen
               
               
                  Betingelser og/eller begrænsninger for anvendelsen af fødevaren og/eller supplerende erklæringer eller advarsler
               
               
                  EFSA-udtalelse
               
            
                  Sundhedsanprisning i henhold til artikel 14, stk. 1, litra a), der henviser til en reduceret risiko for sygdom
               
               
                  Wrigley GmbH, Scientific and Regulatory Affairs EMEAI, Biberger str. 18, 82008, Unterhaching, Tyskland
               
               
                  Sukkerfrit tyggegummi
               
               
                  Sukkerfrit tyggegummi hjælper til at reducere demineralisering af tænderne. Demineralisering af tænderne er en risikofaktor for udvikling af karies.
               
               
                  Forbrugerne informeres om, at den gavnlige effekt opnås ved at tygge 2-3 g sukkerfrit tyggegummi i 20 minutter mindst tre gange om dagen efter et måltid.
               
               
                   
               
               
                  Q-2010-00119
               
            
                  Sundheds-anprisning i henhold til artikel 14, stk. 1, litra a), der henviser til en reduceret risiko for sygdom
               
               
                  Wrigley GmbH, Scientific and Regulatory Affairs EMEAI, Biberger str. 18, 82008, Unterhaching, Tyskland
               
               
                  Sukkerfrit tyggegummi
               
               
                  Sukkerfrit tyggegummi hjælper til at neutralisere plaksyrer. Plaksyrer er en risikofaktor for udvikling af karies.
               
               
                  Forbrugerne informeres om, at den gavnlige effekt opnås ved at tygge 2-3 g sukkerfrit tyggegummi i 20 minutter mindst tre gange om dagen efter et måltid.
               
               
                   
               
               
                  Q-2010-00120
               
            
   
      BILAG II
      
         AFVIST SUNDHEDSANPRISNING
      
      
                  Ansøgning — relevante bestemmelser i forordning (EF) nr. 1924/2006
               
               
                  Næringsstof, andet stof, fødevare eller fødevarekategori
               
               
                  Anprisning
               
               
                  EFSA-udtalelse
               
            
                  Sundhedsanprisning i henhold til artikel 14, stk. 1, litra a), der henviser til en reduceret risiko for sygdom
               
               
                  OPC Plus
               
               
                  OPC Plus har vist sig at øge mikrocirkulationen og kan derfor reducere risikoen for kronisk venøs insufficiens
               
               
                  Q-2009-00751